
                    መግቢያ 
ስብዕና የሰው ልጅ በተፈጥሮው የተሰጠው፣ በትምህርት የሚያገኘው፣ በማህበራዊ ኑሮው የሚያዳብረው፣ ተወልዶ ካደገበት አካባቢ የሚወርሰው፣ ከሥራ ባልደረቦቹና ኃላፊዎቹ የሚማረው፣ ከቤተሰቦቹ እና ከሌሎች አካላት የሚለምደው የሕይወት ፍልስፍና አቅጣጫዎች እና ባህርይ የሚመራበት የአዕምሮ ውቅር ነው፡፡ ይህም ከሰዎች ጋር በሚኖረው የኑሮና የሥራ መስተጋብር የሚገለፅና የሚስተዋል ሰብዓዊ ባህርይ ነው፡፡ ለተቋማዊ አፈጻጸም ውጤታማነት፣ ለአገልግሎት አሰጣጥ ጥራትና ለተገልጋዮች እርካታ ማደግ መልካም ስብዕናን የተላበሱ ሠራተኞች መኖር ወሳኝ ነው፡፡ ምክንያቱም የመንግስት  ሰራተኞች ስብዕና ተቋማቱ ለዜጎች ከሚሰጧቸው አገልግሎቶች ጋር አወንታዊ ግንኙነት ያለው በመሆኑ ሠራተኞች ስብዕና በዳበረ ቁጥር ዜጎችን በተሻለ ሁኔታ የማገልገል እድል ይኖራቸዋል፡፡ 
ይሁን እንጂ በአገራችን በመንግሥት አገልግሎትና አስተዳደር ተቋማት ውስጥ በሠራተኞች መካከል፣ በሠራተኛውና በአመራሩ እንዲሁም በሠራተኛው እና በተገልጋዩ መካከል በመልካም ስብዕና ላይ የተመሰረተ ግንኙነት ባለመዳበሩ፣ ተቀባይነት ያለው የአገልጋይነት ባህል ባለማደጉ፣ ሠራተኛው ለብልሹ አሰራሮች እየተጋለጠ በመምጣቱ ተገልጋዩ ሕብረተሰብ በመንግሥት ላይ እምነት እንዲያጣ ማድረጉን የተለያዩ ጽሑፎች ያመለክታሉ። በመሆኑም የመንግስት መስሪያ ቤቶች በሰራተኞቻቸው ላይ የሚታዩ የመልካም ስብእና ችግሮችን በዘላቂነት መፍታት የሚየስችሏቸውን የአሰራር ስርአቶችን በመዘርጋት መተግበር እንዳለባቸው በመንግሥት አገልግሎት አስተዳደር ፖሊሲና ተከትሎት በወጣው የሲቪል ሰርቪስ የሰው ኃይል ልማት እና መልካም ስብዕና ግንባታ ስትራቴጂ ላይ ተመላክቷል፡፡ በፖሊሲውና ስትራቴጂው የተመላከተው የመንግስት ሰራተኞች የመልካም ስብእና ግንባታ አሰራር ስርአት የስብእና ችግሮችን መለየትን፣ ችግሮች የሚፈቱበትን ቅደም ተከተል ማስቀመጥ፣ መፍቻ ዘዴዎችንና መርሃ ግብሮችን መቅረጽ፣ ዕቅድ ማውጣትና መተግበር አፈጻጸሙን መከታተልና መገምገምን ያካትታል፡፡ 
የመንግሥት ተቋማት በሕግ የተሰጣቸውን ተግባርና ኃላፊነት በውጤታማነት ለመወጣት እንዲያስችላቸው በሥራ ላይ መልካም ስብዕናን የበለጠ በማጎልበትና መጥፎ ስብዕናን በማረም ጠንካራና ግልጽ ዕሴቶችን በመቅረጽ ሠራተኞችና ኃላፊዎች በሚገባ ተረድተው እና መልካም ስብዕናን ተላብሰው  የሚጠበቅባቸውን የሥራ ኃላፊነት በብቃት በመፈጸም ለዜጎች የሚሰጡት አገልግሎት ውጤታማና ጥራት ያለው እንዲሆን ማድረግ የሚያስችላቸውን ከላይ የተገለጹ ሂደቶችና ቅደም ተከተሎችን የሚያካትት የአሰራር ማንዋል ማዘጋጀት አስፈልጓል፡፡ 

ማኑዋሉ በመንግሥት ሠራተኞች አዋጅ በሚተዳደሩ በሁሉም የክልሉ የመንግሥት መሥሪያ ቤቶች እና በሁለሉም ዞኖች፤ ከተማ አስተዳደሮች ወረዳዎች ላይ ተፈጻሚ የሚደረግ ይሆናል።  

የዚህ ማኑዋል ዓላማ የመንግሥት ሠራተኞችን መልካም ስብዕናን በመገንባት የሲቪል ሰርቪስ ተቋማት የሚሰጡትን የአገልግሎት ጥራት ወደ ላቀ ደረጃ ለማሳደግ የሚያስችል ጠንካራ የአሰራር ሥርዓት ለመዘርጋት ነው፡፡  ማኑዋሉ በመንግሥት ተቋማት በመልካም ስብዕና ዙሪያ የሚስተዋሉ ችግሮችና መፍትሔዎቻቸው፣ የፕሮግራም ቀረጻ፣ የዕቅድ ዝግጅት፣ የአተገባበር ሂደት፣ የክትትል፣ ግምገማ እና ሪፖርት አቀራረብ ሥርዓት እንዲሁም የባለድርሻ አካላት ሚና     እንዲይዝ ተደርጎ ተዘጋጅቷል፡፡ 
[bookmark: _Toc183086826][bookmark: _Toc183161734][bookmark: _Toc185564036][bookmark: _Toc233915324]2. የማኑዋሉ ተጠቃሚዎች፣ የሚፈታቸው ችግሮችና መፍትሔዎቻቸው
[bookmark: _Toc183086827][bookmark: _Toc183161735][bookmark: _Toc185564037][bookmark: _Toc233915325]2.1 የማኑዋሉ ተጠቃሚዎች  
የማኑዋል ተጠቃሚዎች  የክልል፣የዞን፣ ከተማ አስተዳደሮች ፣የመንግሥት መሥሪያ ቤቶች የሰው ሀብት አስተዳደር ኃላፊዎች፣ ባለሙያዎች፣ወረዳዎች፣  የተለያዩ የሥራ ክፍል ኃላፊዎች እና ሠራተኞች ሲሆኑ የሠራተኞችን መልካም ስብዕና ለመገንባት፣ ለማብቃት፣ ክትትልና ድጋፍ ለማድረግ እንዲሁም የእርምት እርምጃ ለመውሰድ እንዲያግዛቸው ታስቦ የተዘጋጀ ነው። 
[bookmark: _Toc183086828][bookmark: _Toc183161736][bookmark: _Toc185564038][bookmark: _Toc233915326]2.2 ማኑዋሉ የሚፈታቸው ችግሮችና መፍትሔዎች ፡- 
ማኑዋሉ በሚዘረጋቸው የአሰራር ስርዓቶች እንዲፈቱ በፖሊሲውና ስትራቴጂው ከተመላከቱት የመንግሥት ሠራተኞች የመልካም ስብዕና ችግሮች መካከል የሥነ-ምግባር ብልሹነት፣ ተገቢውን አገልግሎት ያለመስጠት፣ በሥራ ቦታ የማይገባ ባህርይ ማሳየት፣ የሥራ ተነሳሽነትና ቁርጠኝነት ማጣት፣ የአገልጋይነት መንፈስ ያለማዳበር፣ ጠንካራ የሥራ ባህል ያለመላበስ ዋና ዋናዎቹ ናቸው። 
ከላይ የተዘረዘሩትን ችግሮች ለመፍታት ሊሰሩ የሚገባቸው የመልካም ስብእና ግንባታ ስራዎች በርካታ ሲሆኑ ዋና ዋናዎቹ  የሥነ ምግባር ኮዶችንና  የስራ ፕሮቶኮል ማዘጋጀት፣የሥራ ባህልን ለማሳደግ የሚረዱ ጥናቶችን ማካሄድና በግኝቶች ላይ በመመስረት የግንዛቤ ማሳደጊያ ሥራዎችን መሥራት፣ በስብዕና ክፍተቶች ላይ የተመሰረቱ ሥልጠናዎችን መስጠት፣ ሠራተኞች የራስ ማብቂያ ዕቅዶችን እንዲያቅዱና እንዲፈጽሙ መደገፍ፣ ከአጋር አካላት ጋር በቅንጅት የሚሠራባቸውን ሁኔታዎች ማመቻቸት፣ በትግበራው ላይ የተጠናከረ ክትትልና ድጋፍ ማድረግና ግብረ መልስ መስጠት፣ በመልካም ስብዕናቸው የተመሰገኑትን ሠራተኞች በመለየት የማበረታቻ ሥርዓት ተጠቃሚ እንዲሆኑ ማድረግ  የሚሉ  ናቸው።  

[bookmark: _Toc233915327][bookmark: _Toc185564040]3. የመልካም ስብዕና ግንባታ መርሆች፣ ዓላማዎች፣ ዋና ዋና ተግባራት፣ የአፈጻጸም ቅደም ተከተል እና የሚፈጸሙባቸው ዘዴዎች
[bookmark: _Toc183086831][bookmark: _Toc183161739][bookmark: _Toc185564041]
[bookmark: _Toc233915328]3.1 የመልካም ስብዕና መርሆች   
የመንግሥት ሠራተኞች በሚሠሩበት ተቋም የተጣለባቸውን የሥራ ኃላፊነት በውጤታማነት ለመፈፀም የሚከተሉትን የመልካም ስብዕና ግንባታ መርሆች ተግባራዊ ማድረግ አለባቸው፡፡ 

1. [bookmark: _Toc233915329]አዎንታዊ አመለካከት 
ከሥራ ባልደረቦች ጋር በመስማማትና በመግባባት መሥራትና የሠራተኞች የሥራ ሞራል እንዲሻሻል አስተዋጽኦ ማድረግ፤ ሌሎችን ለመርዳት ፍላጎት ማሳደርና ዕውቀትና ክህሎት ለማካፈል ፈቃደኛ መሆን እና በተቋሙ የሚከናወኑ ሥራዎች ለአገር ዕድገት አስተዋጽኦ እንዳላቸው በማሰብ መሥራት፤
2. ታማኝነት  
ለተቋም ርእይ፣ ተልእኮ እና እሴቶች ታማኝ መሆን እና ጠንካራ  የባለቤትነት ስሜት ማሳየት፤ በእውነተኛ መረጃዎችና ማስረጃዎች ላይ ተመስርቶ ሥራዎችን በአግባቡ ማከናወን፤ የመንግሥትን የሥራ ጊዜና ሀብት ለታለመለት ዓላማና ግብ ብቻ ማዋል፡፡
3. ቅንነት 
ከተገልጋዩ ለሚያቀርቡ ጥያቄዎች ተገቢውን ማብራሪያ መስጠት፤በሥራ ሰዓትም ሆነ ከሥራ ሰዓት ውጪ ሥነ ምግባር የተላበሰ መሆን እና የህዝብ አገልጋይነት እሴቶችን እና መርሆች ማክበርና በተግባር ማሳየት፡፡
4. ግልፀኝነት
በሕግና በተደነገጉ የአሠራር ሥርዓቶች መሠረት የመሥራትና ውሳኔዎችን በግልጽና በምክንያታዊነት መስጠት፤ ተገልጋዮች አገልግሎት ለማግኘት ማሟላት ያለባቸውን ቅድመ ሁኔታዎች በተለያዩ  ዘዴዎች ማሳወቅ፤ የሚሰጡ መረጃዎች ትክክለኛ፤ ተደራሽና ወቅታዊ መሆናቸውን ማረጋገጥ፤የሚያከናወነውን ሥራና የሚሰጠውን ውሳኔ ግልጽ ማድረግ እና ስልጣን ባለው አካል ሲፈቀድ ለዜጎችና ለተገልጋዮች ማንኛውንም መረጃና ማብራሪያ መስጠት። 
5. ሚስጢር መጠበቅ
በስራው አጋጣሚ ያወቃቸውን የተቋመና የተገልጋይ መረጃዎችና ማስረጃዎች በሚስጥር መጠበቅ፣  ከሚመለከተው አካል እውቅናና ህጋዊ ፈቃድ ውጭ ለሦስተኛ ወገን ያለመስጠት፡፡
 
6. አድልዎ አለመፈጸም እና አካታችነት
በዘር፤ በቀለም፤ በፆታ፤ በቋንቋ፤ በአካል ጉዳተኝነት፣ በሃይማኖት፣ በብሄር፤ በሀብት፣ በፖለቲካ አመለካከት፣ በአካባቢ ወገናዊነት፣ ወይም በሌላ ምክንያት ልዩነት አለማድረግ እና ማሕበረ-ኢኮኖሚያዊ ልዩነቶችን እውቅና መስጠት እና ማክበር፡፡

7. አገልጋይነት
የተገልጋይን ጥያቄ በታላቅ አክብሮትና ትህትና መቀበል፣ በጥሞና ማዳመጥ፣ ፍትሀዊና ተገቢውን ፈጣን ምላሽ መስጠት፤ተገልጋይ የሚሰጠውን ገንቢ አስተያየት በቅንነት ተቀብሎ ማስተካከል፤የመልካም አስተዳደር እጦት ችግርን ሊቀርፍ በሚችል አግባብ ህዝብን ማገልገል፤
 
8. ውጤታማ ተግባቦት 
ከሥራ ኃላፊዎች፣ ከሥራ ባልደረቦች፣ ከሠራተኞች፣ ከተገልጋዮች፣ እንዲሁም ከተለያዩ ባለድርሻ አካላት የሚተላፉ መልዕክቶችን  መረዳትና የራስን ሃሰብ በግልጽ ማስረዳት፤

9. አርአያ መሆን 
በስራውም ሆነ በስብናው ለሌሎች ምሳሌ መሆን፤

10. ለሥራ ቦታ አግባብነት ያለው አለባበስ 
 በተገልጋዮች እና በሥራ ባልደረቦች ላይ አዎንታዊ ስሜት የሚፈጥርና ንጹህ አለባበስ መከተል፡

11. ምክንያታዊነት
የሚያከናውናቸውን ተግባራትና የሚያስተላልፋቸውን ውሳኔዎች በተጠየቃዊነት መርህ መመስረት መፈጸም።
[bookmark: _Toc183086832][bookmark: _Toc183161740][bookmark: _Toc185564042][bookmark: _Toc233915330]3.2 የመልካም ስብዕና ግንባታ ዓላማ
[bookmark: _Toc183086833][bookmark: _Toc183161741][bookmark: _Toc185564043]
[bookmark: _Toc233915331]3.2.1 ዋና ዓላማ 
[bookmark: _Toc185564044]በመንግሥት መስሪያ ቤቶች የሚካሄድ የስብዐና ግንባታ ዋና አላማ በሲቪል ሰርቪስ በሠራተኛው የሚስተዋሉትን የስነ ምግባርና የስብዕና ጉድለቶችን በመለየትና የስብዐና ግንባታ ስራዎችን በማከናወን ሰራተኞች የሚጠበቅባቸውን መልካም ስብዕና ተላብሰው ዉጤታማ አገልግሎት መስጠት እንዲችሉ ለማድረግ ነው፡፡
[bookmark: _Toc233915332]3.2.2 ዝርዝር ዓላማ
· የመንግሥት ሠራተኞችን የስብዕና ችግር በጥናት ላይ ተመስርቶ መለየት
· ትኩረት ለሚሹት ቅድሚያ ሰጥቶ ለመፍታት የሚያሰችል መርሃ ግብር ለመቅረጽ 
· የተቀረጡጹትን መርሀ ግብሮች ለመተግበር
· ውጤታማ የክትትልና ግምገማ ስርአት ለመገንባት
 4.የመንግሥት ሠራተኞች የመልካም ስብዕና ግንባታ ተግባራት ትስስር ማዕቀፍ  
በዚህ ማንዋል መሠረት የሚከናወኑ የመልካም ስብዕና ግንባታ ተግባራት፡-የመልካም ስብዕና ችግሮች ዳሰሳ ፣የመልካም ስብዕና ግንባታ መርሃ ግብር ቀረጻ ፣ትግበራ እና ክትትልና ግምገማ ሥርዓት  ስሆኑ የተግባራት ትስስር ከዝህ በታች እንደሚከተለው ተቀምጧል፡፡
1. የችግሮች ዳሰሳ
· መረጃ ማሰባሰብ እና መተንተን
· ችግሮችን መለየት
· መፍትሔ ማመላከት

4. የክትትልና ግምገማ ሥርዓት
· ክትትልና ግምገማ
· ሪፖርት
· ግብረ መልስ

[bookmark: _Toc185564046][bookmark: _Toc233915333]
[bookmark: _Toc184951218][bookmark: _Toc185564047][bookmark: _Toc233915334][bookmark: _Toc183086835][bookmark: _Toc183161743][bookmark: _Toc185564048] 
5.  የመልካም ስብዕና ዋናዋና ተግባራት፣ የአፈጻጸም ቅደም ተከተልና የሚከናወኑበት ዘዴ  
የመልካም ስብዕና ግንባታ ማዕቀፍ ሥዕላዊ መግለጫ 1
  ምንጭ፡- በቡድኑ የተዘጋጀ 


መልካም ስብዕና 
ግንባታ
2. መርሃ-ግብር ቀረፃ
· ቅድሚያ የሚሰጣቸው ችግሮችን መለየት
· ስልቶችን መንደፍ
· የትግበራ ዕቅድ ማዘጋጀት
3. ትግበራ
· ,የዕቅድ ትግበራ

 
[bookmark: _Toc183086837][bookmark: _Toc183161745][bookmark: _Toc185564049][bookmark: _Toc233915335]5.1 የመልካም ስብዕና ችግሮች ዳሰሳ ጥናት ማካሄድ
[bookmark: _Toc233915336][bookmark: _Toc183086838][bookmark: _Toc183161746][bookmark: _Toc185564050]5.1.1 የመልካም ስብዕና ችግሮች ዳሰሳ ዘዴ መወሰንና መረጃ መሰብሰብ ፣ 
በመንግሥት ተቋማት የሚስተዋሉ የመልካም ስብዕና ችግሮችን ለመለየት በቅድሚያ አሁን ያለውን ውስጣዊና ውጫዊ የመረጃ ምንጮችን መዳሰስ ያስፈልጋል፡፡ በዚህ መሠረት ተቋማት ቀጥሎ የተመለከቱ ዝርዝር ጉዳዮችን ተከትለው መረጃዎችን ማሰባሰብ አለባቸው፡፡ 
ሀ. ውስጣዊ መረጃዎችን ማሰባሰብ
· ለተቋሙ ኃላፊዎችና ሠራተኞች ቃለ መጠይቅ ማድረግ
· የተቋሙ ኃላፊዎችና ሠራተኞችን የጽሑፍ መጠይቅ ማስሞላት
· የትኩረት ቡድን ውይይት ማካሄድ
· በተቋሙ ውስጥ ተመዝግበው የሚገኙ እያንዳንዱን ሠራተኛ የሚመለከቱ እና ሌሎች  አስፈላጊ መረጃዎችን መዳሰስ
· የትኩረት ነጥቦችን በቼክ ሊስት በማዘጋጀት ምልከታ ማካሄድ 
    ለ. ውጫዊ መረጃዎችን ማሰባሰብ
· ለተቋሙ ተገልጋዮች ቃለ መጠይቅ ማድረግ
· የተቋሙ ተገልጋዮችን የጽሑፍ መጠይቅ ማስሞላት
· ለተለያዩ ተገልጋዮች የትኩረት ቡድን ውይይት ማካሄድ
· ከርዕሰ ጉዳዩ ጋር አግባብነት ያላቸው ህጎችና ሰነዶችን መዳሰስ
· የሚዲያ ቅኝት ማድረግና መረጃዎችን መጠቀም
· የተገልጋይ አስተያየት መስጫ መረጃዎችን መጠቀም /ኦንላይን፣ በጽሑፍ

5.1.2 [bookmark: _Toc185564051][bookmark: _Toc183086839][bookmark: _Toc183161747]መረጃዎችን መተንተን፣ የመልካም ስብዕና ችግሮችን መለየትና እንደክብደታቸው በቅደም ተከተል ማስቀመጥ 
ተቋማት በመልካም ስብዕና ዙሪያ የተስተዋሉ ችግሮችን ከለዩ በኋላ እያንዳንዱ ችግር መቼ እና እንዴት ቅድሚያ ተሰጥቶ መፈታት እንዳለበት በመለየት በቅደም ተከተል በማስቀመጥና መፍትሔ እንዲያገኝ ማድረግ ይጠበቅባቸዋል፡፡  



ስለሆነም የመንግስት መ/ቤቶች የስብዕና ችግሮችን ስለዩ በሚከተሉት ነጥቦች ዙሪያ ተመስርቶ ችግሮቹን መመደብ ይኖርባቸዋል፡፡ 
ሀ. የደንበኞች አያያዝና አገልግሎት አሰጣጥ 
የመንግሥት ሠራተኞች በአብዛኛው በደንበኞች አያያዝና አገልግሎት አሰጣጥ ሂደት ሊከሰቱ ከሚችሉ ችግሮች ለምሳሌ፡- ኃላፊነትን በአግባቡ አለመወጣት፣ ከባለጉዳይ ጋር ተገቢ ያልሆነ ግንኙነት መፍጠር እና ከአሰራር ውጭ መሥራት ሊጠቀሱ የችላሉ። 

ለ. የሥራ ሰዓት አጠቃቀም 
 በመንግሥት አገልግሎትና አስተዳደር ተቋማት በስፋት ከሚታዩ ችግሮች የተለመደውና ዋናው ሠራተኞች በሥራ ሰዓት በሥራ ገበታቸው ላይ አለመገኘት ነው፡፡ ከችግሮቹ መካከል አንዳንድ የመንግሥት ሠራተኞች አርፍደው ወደሥራ መግባት፣ ቀድሞ ከሥራ መውጣት፣ ያለበቂ ምክንያት ከሥራ ገበታ መቅረትና ጊዜን በአግባቡ ለሥራ አለማዋል እና ለሎችም ሊጠቀሱ ይችላሉ ፡፡ 

ሐ. የሥራ ባህል አከባበር
የመንግስት ሠራተኞች ሥራቸውን በአግባቡ ያለማከናወን ፣ በትኩረት ያለመስራት እና የተቋሙን አሰራር ሥርዓት ያለመከተል ባህል የሚጸባረቅበት ሁኔታ በስፋት ይታያል ።

መ. የመንግሥት ሀብት እና ንብረት አጠቃቀምን በሚመለከት 
የመንግሥት አገልግሎትና አስተዳደር ተቋማት ሠራተኞች በተሰጣቸው ኃላፊነትና ሥልጣን በመጠቀም በሥራቸው አጋጣሚ የሚያገኙትን የመንግሥት ንብረቶችን ለመንግሥት ሥራ ብቻ ያለማዋል ችግሮች አልፎ አልፎ ይስተዋላሉ፡፡ 

ሠ. የሠነዶች ኤያዝና አጠቃቀም 
በአገራችን እየተንሰራፋ የመጣው ሀሰተኛ የትምህርት ማስረጃ ሠነድ ማዘጋጀትና ለአገልግሎት የማዋል ችግሮች የሚስተዋሉ ሲሆን በመንግሥት ተቋማት ውስጥ ሐሰተኛ ትምህርት ማስረጃና የሥራ ልምድ ማቅረብ፣ የተጭበረበረ መረጃ መስጠት፣ በተጨማሪም በመንግሥት አገልግሎትና አስተዳደር ተቋማት ሠራተኞች ሆነው በብልሹ አሰራሮች የመጠቀም ሁኔታዎች በስፋት ይታያሉ፤

ረ. የተቋማዊ ገጽታ ግንባታን የሚያፋጥኑ ተግባራት ላይ አተኩሮ አለመሥራት 
የተቋማትን ገጽታ ግንባታ ለማፋጠን የሚያግዙ እንደየተቋሙ መለያ አርማና ከዚህ ጋር የተያያዙ የውስጥ አሠራር ሥርዓቶች ላይ ትኩረት ያለመስጠት፣ ተገልጋዮችን በአግባቡ ያለማስተናገድ፣ በሠራተኞች መካከል የእርስ በርስ መደጋገፍ አለመኖር፣ አመራሩ ለሠራተኛው መልካም ምሳሌ ሆኖ ያለመገኘት፣ የሥራ ፍሰት ሂደትና አቅጣጫ አመላካቾችን ለተገልጋይ ግልጽ በሆነ ቦታ ያለማስቀመጥ እና የመሳሰሉ ችግሮች በመንግሥት ተቋማት ይስተዋላሉ፡፡ በመሆኑም እነዝህንና ሌሎችን የትኩረት አቅጣጫዎች በመጨመር ጥናቶችን በማካሄድ ወደ መፍትሔዎችን ማመላከት ያስፈልጋል፡፡
5.1.3 [bookmark: _Toc185564052]መፍትሔዎችን ማመላከት፣
በአጠቃላይ በእያንዳንዱ የመንግሥት ተቋም በየደረጃው ያለው አመራር ሠራተኛውን በማሳተፍ ከመልካም ስብዕና ጋር ተያይዞ የሚታዩ ችግሮችን በመለየት እንደ የችግሮቹ ዓይነት፣ ስፋትና ባህርይ የተለያዩ የመፍትሔ አማራጮች እንዲተገበሩ የአጭር ፣የመካከለኛና የረጅም ጊዜ ዕቅድ በማዘጋጀት ተገልጋዩ በአገልግሎት አሰጣጥ ሂደት ደረጃውን የጠበቀ አገልግሎት ማግኘቱንና የረካ መሆኑን ማረጋገጥ እና ተቋሙ የተሰጠውን ተልዕኮ በውጤታማነት እንዲወጣ ማድረግ ይጠበቅበታል።

[bookmark: _Toc183161751][bookmark: _Toc185564053][bookmark: _Toc233915337]5.2 የመልካም ስብዕና ግንባታ መርሃ-ግብር መቅረጽ
[bookmark: _Toc185564054][bookmark: _Toc233915338]5.2.1 የሚቀረፁ የመልካም ስብዕና ግንባታ መርሃ- ግብር ዓላማ ማስቀመጥ 
እያንዳንዱ የመንግሥት ተቋም በመልካም ስብዕና ዙሪያ በዳሰሳ በለያቸውን ክፍተቶችና በተቀመቱ የመፍትሄ አቅጣጨዎች መነሻ የመልካም ስብዕና ግንባታ መርሃ- ግብር ዝርዝር ዓላማዎችን ማስቀመጥ። 
 5.2.2 የመልካም ስብዕና ግንባታ ዘዴዎችን መምረጥ 
ተቋማት በመልካም ስብዕና ግንባታ ላይ ለሠራተኞቻቸው የግንዛቤ ማስጨበጫ ሥልጠናዎችን ለመስጠት ሁለት ዘዴዎችን መከተል ይጠበቅባቸዋል፡፡ የመጀመሪያው ዘዴ በተቋሙ ደረጃ የግንዛቤ ማስጨበጫ ሥራዎችን ማከናወን ሲሆን፣ ይህም የሚያተኩረው፡- 
· በተቋም ደረጃ የተለዩ የመልካም ስብዕና ክፍተቶችን መሠረት በማድረግ ክፍተቶቹ በሚሞሉባቸው ጉዳዮች ላይ ሰነዶችን በማዘጋጀት፣ 
· አርአያ የሆኑ ሠራተኞችን በመጠቀም እና ከሌሎች ተቋማት  የተሻሉ ተሞክሮዎችን በመቀመር ለሠራተኞች  ግንዛቤ ማስጨበጫ መድረኮችን ማመቻቸት እና
· በዳሰሳ ጥናት የተገኙ የመፍትሄ አማራጮችንም ተግባራዊ ማድረግ አለባቸው ፡፡

ሁለተኛው ዘዴ ከሚመለከታቸው አካላት ጋር በትብብር የሚሰጥ ሥልጠና ሲሆን፣ 
· ሥልጠናው በአጠቃላይ ሳይንሳዊ በሆኑ የመልካም ስብዕና ግንባታ ጽንሰ ሃሳቦች፣
· የሚዲያ ፕሮግራሞችን በመቅረጽ ግንዛቤ ማስጨበጥ፣
· የተሻሉ ተሞክሮችን በመቀመር የተቋሙን ሠራተኞች ግንዛቤ ማሳደግ ፣
· በመልካም ስብዕና ላይ ፓናል ውይይት ማዘጋጀት፤
· ጥናታዊ ጽሑፎችን የሚያቀርቡ የዘርፉ ባለሙያዎችን መጋበዝ፣ 
· ተቋማዊ ዕሴት ግንባታ እና መሠረታዊ ግንዛቤ ሊያስጨብጡ በሚችሉ ሌሎች ተመሳሳይ ርዕሰ ጉዳዮች ላይ የሚያተኮሩ ይሆናል፡፡
5.2.3. የትግበራ ዕቅድ ማዘጋጀት
የመንግሥት መሥሪያ ቤቶች ቀደም ሲል በየተቋማቸው የለዩዋቸው የመልካም ስብዕና ችግሮችን ለመፍታት መሥራት የሚጠበቅባቸውን ተግባራት ቅደም ተከተል ዕቅድ ማዘጋጀት ይኖርባቸዋል፡፡ ዕቅዱም  በተቋሙ ስትራቴጂያዊና ዓመታዊ ዕቅድ ውስጥ መካተት ያለበት ስሆን የመልካም ስብዕና ግንባታ ግብ፣ ዋና ዋና እና ዝርዝር ተግባራትን፤ የሚከናወንባቸው ዘዴዎች፣ የጊዜ ሰሌዳን እና አስፈላጊ ግብዓቶችን የያዘ መሆን ይገባል፡፡ በተለይም የሚዘጋጀው ዕቅድ በሠራተኛው ላይ የሚታዩ ችግሮችን ለመፍታት በተቋሙ የሚሰጡ ግንዛቤ ማስጨበጫዎችን እና አጠቃላይ በስብዕና ጉዳዮች ዙሪያ የአመራሩንና የሠራተኛውን ግንዛቤ ለማሳደግ በሚመለከታቸው አካላት የሚሰጡ ሥልጠናዎችን የሚያመላክት መሆን አለበት፡፡(አባሪ 5ን ይመልከቱ)
[bookmark: _Toc183161755][bookmark: _Toc185564055][bookmark: _Toc233915339]5.3. የመልካም ስብዕና ግንባታ ሥራዎችን መተግበር፤
5.3.1 መልካም ስብዕና የተላበሰ የሰው ኃይል እንዲመደብ ማድረግ
[bookmark: _Toc183086846][bookmark: _Toc183161756][bookmark: _Toc184046880][bookmark: _Toc184369388][bookmark: _Toc183086847][bookmark: _Toc183161757][bookmark: _Toc184046881][bookmark: _Toc184369389]እያንዳንዱ የመንግሥት ተቋም መልካም ስብዕናን የሚያስቀድም ብቃትና ችሎታን የሚያዳብር የሰው ኃይል ምልመላና መረጣ ሥርዓት ሊከተል ይገባል፡፡ ተቋማት በሰው ኃይል ምደባና ስምሪት ወቅት ማለትም በዝውውር ወይም በቅጥር የሚያመጡአቸውን ሠራተኞች የምልመላና መረጣ መመሪያዎችን መሠረት በማድረግ መፈጸም የሚጠበቅባቸው ቢሆንም እንደተቋሙ የሥራ ባህርይ አስፈላጊ የሆኑ የመልካም ስብዕና መገለጫዎችንም ጭምር ማሟላታቸውን ማረጋገጥ ይኖርባቸዋል፡፡  
በዚሁ መሠረት
· ሠራተኛው የሚመደብበት የሥራ መደብ ከሚጠይቀው ዕውቀትና ክህሎት በተጨማሪ መልካም ስብዕናን ማሟላቱን ማረጋገጥ፤
· ተቋማት በዝውውርና በቅጥር ሠራተኛ መመደብ ሲፈልጉ በቃለ መጠይቅ ጥያቄዎች ውስጥ ከባህርያዊ ብቃቶች በተጨማሪ የመልካም ስብዕና ጉዳዮች እንዲካተቱ ማድረግ፣   
· ሠራተኛው ከሥራ ባህርይው  ጋር የሚመጥን መልካም ስብዕናን እንዲላበስ ከከፍተኛ ትምህርት ተቋማት እና ከትምህርትና ሥልጠና ተቋማት ጋር በመተባበር ክፍተትን መሰረት ያደረገ ተከታታይነት  ያለው ሥልጠና እንዲያገኝ ማድረግ፣
· ከፍተኛ የትምህርት ተቋማት መልካም ስብዕናን የተላበሰ አዲስ የሰው ኃይል ለማፍራት የሚያስችል ሥርዓተ ትምህርት እንዲያዘጋጁና እንዲተገብሩ መደገፍ፤
የሠራተኛ አፈጻጸም ምዘና ከመልካም ስብዕና ግንባታ ጋር ተሳስሮ እንዲተገበር ማድረግ፤
5.3.2 ክፍተትን መሠረት ያደረገ ግንዛቤ ማስጨበጫ 
የመንግሥት መሥሪያ ቤቶች የሥነ-ምግባር ኮድ፣ ተቋማዊ ፕሮቶኮል እና ክፍተትን መሠረት ያደረጉ ሰነዶችን ካዘጋጁ በኋላ ለሠራተኞቻቸው ግንዛቤ የማስጨበጥ ተግባራትን ማከናወን ይጠበቅባቸዋል፡፡ በዚህ መሠረት፡- 
· በመሥሪያ ቤት ደረጃ በተዘጋጁ ተቋማዊ ፕሮቶኮል እና የሥነ ምግባር ኮድ ሰነዶች ላይ የግንዛቤ ማስጨበጫ ሥልጠና መስጠት፤
· በተቋሙ የተለዩ የመልካም ስብዕና ክፍተቶችን መሠረት በማድረግ ወቅታዊ ሥልጠናዎችን መስጠት፤
· መልካም ስብዕናን በተመለከተ ሠራተኞች ራሳቸውን እንዲያበቁ የራስ ማብቂያ እቅድ /Self Development Plan/ በማዘጋጀት እንዲተገብሩ መከታተልና ድጋፍ ማድረግ፤ 
· የተሰጡ ሥልጠናዎች በሠራተኞች እና በተቋም አፈጻጸም ላይ ያመጡትን ለውጦች በየጊዜው በመገምገም ለቀጣይ ሥልጠና በግብዓትነት መጠቀም፡፡ 

5.3.3 ከሌሎች አካላት ጋር በትብብር ሥልጠና እንዲሰጥ ማመቻቸት
· በባህርያዊ ብቃቶች ላይ ከሚሰተው ሰልጠና በተጨማሪ በመልካም ስብዕና ግንባታ ዙሪያ መሠረታዊ ሥልጠና የሚሰጡ ተቋማትን በመለየት ስልጠና የሚሰጥበትን አግባብ ማመቻቸት
· የተመረጡ ተቋማት ለመሥሪያ ቤቱ አመራሮችና ሠራተኞች በመልካም ስብዕና ዙሪያ መሠረታዊ ዕውቀት የሚያስጨብጡ ሥልጠናዎችን እንዲያገኙ ማድረግ፤
· የመንግሥት መሥሪያ ቤቶች እንደየተቋማቸው ተጨባጭ ሁኔታ በመልካም ስብዕና ጽንሰ ሃሳብና አተገባበር ላይ የሚያተኩሩ ጽሑፎች እንዲዘጋጁና የውይይት መድረኮች እንዲካሄዱ ከሚመለከታቸው አካላት ጋር ቅንጅት በመፍጠር በትብብር መሥራት ይኖርባቸዋል፡፡

5.3.4 ቡድናዊ መማማሪያ መድረክ ማዘጋጀት 
· እያንዳንዱ ተቋም ሠራተኞቹ የሌሎች ተቋማት  የተሻለ ተሞክሮዎችን በመለየትና በመቀመር፣ እንዲወስዱና አፈጻጸማቸውን እንዲያሻሽሉ ማመቻቸት አለበት፤ 
· በሥራ ቦታ መልካም ስብዕና በማጎልበት በተቋማዊ አፈጻጸም ላይ አዎንታዊ ለውጥ ለማምጣት በሚቻልበት ጉዳዮች ላይ የሌሎች አገሮች ተሞክሮ በመዳሰስ የተቋሙንና የሠራተኞችን አቅም የመገንባት ሥራዎችን ማከናወን፤
· የዕውቀት ሽግግር መድረኮችን በማዘጋጀት  በመልካም ስብዕናቸው የተመሰገኑ ሠራተኞች የሕይወት ልምዳቸውንና ተሞክሯቸውን ለሌሎች ሠራተኞች እንዲያካፍሉ ማድረግ፤
[bookmark: _Toc183161758][bookmark: _Toc185564056]
[bookmark: _Toc233915340]5.4 የመልካም ስብዕና ግንባታ ማኑዋል አተገባበር ክትትል፣ ግምገማና ሪፖርት ሥርዓት 
5.4.1 ክትትል፣ ግምገማ እና ድጋፍ
· በክልል፣በዞኖች  እና የከተማ አስተዳደሮች መካከል ቅንጅታዊ አሠራርን በተከተልና ተናባቢ በሆነ መልኩ እንዲተገበር የሚያስችል ሁሉም አካላት የተሳተፉበት ድጋፍ፣ ክትትልና ግምገማ የደረጋል፤
· የእያንዳንዱ የመንግሥት መስሪያ ቤት የሠራተኞችን የመልካም ስብዕና ግንባታ አተገባበር ከተቋም ዕቅድ አፈፃፀም ጋር  በማስተሳሰር በየጊዜው  ክትትልና ግምገማ የደረጋል፣
· ቢሮዉ የመልካም ስብዕና ግንባታ ስትራቴጂ ላይ የተመለከቱ ተግባራት ያመጡትን ውጤቶች በመገምገም ለቀጣይ ሥራዎች መሻሻል በግብዓትነት እንዲውሉ ያደርጋል፤
· እያንዳንዱ የመንግሥት መስሪያ ቤት መልካም ስብዕናን የሚያስቀድም ብቃትና ችሎታን የሚያዳብር የሰው ኃይል ምልመላ ሥርዓት መዘርጋቱን በክትትልና ግምገማ ያረጋግጣል፤
· ክልሉ በየተቋማቱ የዕሴት ግንባታና መልካም ምግባርን የሚያጎለብት አፈጻጸምን መሰረት ያደረገ የማበረታቻ ሥርዓት እንዲኖር ድጋፍና ክትትል ያደርጋል ፤
· ክልሉ በመንግሥት ተቋማት በሥነ ምግባር ኮድ እና ተቋማዊ ፕሮቶኮል ላይ ግንዛቤ ተፈጥሮ በወጥነት እንዲተገበሩ ክትትልና ድጋፍ ያደርጋል፤
· እያንዳንዱ ተቋም የመልካም ስብዕና ተግባራት አፈፃፀምን አስመልክቶ  ቴክኖሎጂን በመጠቀም መረጃ መሰብሰብ፣ ማደራጀትና መተንተን እንድሁም የክትትልና ግምገማ ሥራዎች ማከናወን አለበት ፡፡
5.4.2 የማኑዋሉ አፈፃፀም ሪፖርት አቀራረብ ሥርዓት 
ሁሉም የመንግሥት መሥሪያ ቤቶች ከላይ የተዘረዘሩትን የክትትል እና ግምገማ ተግባራትን በማከናወን በየደረጃው ለሚገኙ አግባብነት ላላቸው አካላት የተቋማቸው መልካም ስብዕና ግንባታ አፈፃፀም ያለበትን ደረጃና እና የማኑዋሉን አተገባበር ሪፖርት በወቅቱ ማቅረብ ይጠበቅባቸዋል። 
[bookmark: _Toc183086848][bookmark: _Toc183161759][bookmark: _Toc185564057][bookmark: _Toc233915341]በዚሁ መሠረት የእያንዳንዱ  የክልል፣የዞንና ከተማ አተዳደር የመንግሥት መ/ቤቶች የመንግሥት ሠራተኞች መልካም ስብዕና ግንባታ አፈፃፀም ያለበትን ደረጃ  ለክልል ሲቪል ሰርቪስ ቢሮ በወቅቱ ሪፖርት ማድረግ አለባቸው። ቢሮዉም ዞኖች እና ከተማ አስተዳደሮች የቀረበለትን የማኑዋሉን አተገባበር ሪፖርት በመተንተንና በማጠናቀር አገራዊ የመንግሥት ሠራተኞች የመልካም ስብዕና ግንባታ አፈፃፀም ሪፖርት በማዘጋጀት ለመንግሥት ማቅረብ ይጠበቅበታል። እንዲሁም ቢሮዉ ሪፖርት ላቀረቡ ሁሉም ተቋማት የሪፖርቱን ጠንካራ ጎኖች እና ክፍተቶች፣ የመልካም ስብዕና ግንባታ ሪፖርት ጥራት እና ትኩረት የሚሹና ሊሻሻሉ የሚገቡ ጉዳዮችን ያካተተ ግብረ-መልስ መስጠትና ተፈጻሚነቱን መከታተል ይኖርበታል። 
6. የባለድርሻ አካላት ሚና
[bookmark: _Toc183086849][bookmark: _Toc183161760][bookmark: _Toc185564058][bookmark: _Toc233915342]6.1 የክልል ሲቪል ሰርቪስ ቢሮ
· [bookmark: _Hlk135506123][bookmark: _Hlk135500550]በመንግሥት አገልግሎት አሰጣጥ ሂደትም ሆነ በተቋማት አሰራር ውስጥ መልካም እሴቶችን፣ ተግባቦትን፣ መፍትሄ አፍላቂነትን፣ ግብረገባዊነትን፣ ውጤታማነትን፣ ተቋማዊ ባህልን እና ከዚሁ ጋር የተያያዙ አስተሳሰቦችንና ባህርያትን ለመገንባት ሠራተኞች አስፈላጊ የሆኑ የሥራ መርሆዎችንና እምነቶችን እንዲላበሱ የሚያስችል የግንባታ አሠራር ይዘረጋል፤ አፈፃፀሙንም ይከታተላል፤
· [bookmark: _Hlk135505032]የሥራ ባህል፣ የሥነ-ምግባር መርሆዎችና እሴቶች፣ የመንግሥት የሥራ ጊዜ አጠቃቀም፣ የግልጽነትና የተጠያቂነት ስታንዳርድ እና ሥነ-ምግባር በጋራ ሊያገለግሉ የሚችሉ ኮዶች እንዲዘጋጁና ተግባራዊ እንዲሆኑ ያደርጋል፤
· ሲቪል ሰርቪሱ ያስቀመጣቸው እሴቶች በአመራሩም ሆነ በሠራተኛው ዘንድ ተገቢው ግንዛቤ እንዲያዝባቸውና የዕለት ተዕለት የሥራ መርህ እንዲሆኑ፣ በልቦናቸውና አእምሯቸው ውስጥም በተሟላ ሁኔታ እንዲሰርጹ እንዲሁም እሴቶቹ በውስጣቸው ስለያዙት መልዕክት በዝርዝር የሚተነተንባቸው የአህዝቦትና የግንዛቤ ማስጨበጫ መድረኮች እንዲፈጠሩ ያደርጋል፤
· ፍትሃዊ የአፈጻጸም ሥራ አመራር ሥርዓትን መሠረት ያደረገ የውቅረ-ኃይለ ስብዕና ግንባታን፣ መፍትሄ አፍላቂነትን፣ ግብረ-ገባዊነትን እና የአፈጻጸም ውጤታማነትን የሚያሳድግና የሚያጎለብት የማበረታቻና የሽልማት ሥርዓት እንዲዘረጋ ያደርጋል፤
· ከመንግሥት ተቋማት የሚቀርቡ የድጋፍ ጥያቄዎችን መሠረት በማድረግ ተገቢውን ድጋፍና ክትትል ያደርጋል፡፡
· በአገር አቀፍ ደረጃ የተቋማት የመልካም ስብዕና ግንባታ አፈፃፀም ያለበትን ደረጃ  የሚገልጽ አጠቃላይ ሪፖርት በማጠናቀር ለመንግሥት ያቀርባል።
· [bookmark: _Toc185564059]ከተቋማት የሚቀርቡ የመልካም ስብዕና ግንባታ አፈፃፀም ሪፖርቶችን በመገምገም ግብረ መልስ ይሰጣል፡፡
[bookmark: _Toc233915343]6.2 የስነ-ምግባርና ጸረ-ሙስና ኮሚሽን
የስነ-ምግባርና ጸረ-ሙስና ኮሚሽን ልክ አንደሌሎቹ ባለሚና አካላት ሁሉ በመንግስት ሠራተኛው መልካም ስብዕና ግንባታ ላይ ተጽእኖው ከፍተኛ ሲሆን በቀጣይ የስትራቴጂ ትግበራ ወቅት የመንግስት ሠራተኛው መልካም ስብዕናው የተገነባ እንዲሆን ለማስቻል ለዚሁ የሚረዱ የፖሊሲ አቅጣጫዎችን ማመላከት፣ በመንግስት ተቀባይነት እንዲኖረው ማደረግ እና በሲቪል ሰርቪስ ተቋማት እንዲተገበር የአንበሳውን ሚና እንዲጫወት ይጠበቃል።
[bookmark: _Toc183086850][bookmark: _Toc183161761][bookmark: _Toc185564060][bookmark: _Toc233915344]6.3 የየክልል ሰክተር መ/ቤቶች ሚና 
· በእያንዳንዱ መንግሥት ሠራተኛ ውስጥ ሰብአዊነት እና አዎንታዊ አስተሳሰብ እንዲዳብር ትኩረት በመስጠት መሥራት፤
· የመልካም ስብዕና ግንባታን መሠረት ያደረገ ፍትሃዊ የአፈጻጸም ሥራ አመራር ሥርዓትን እንዲሰፍን ማድረግ፤
· የሥራ ባህል፣ የሥነ-ምግባር መርሆዎች፣ የተቋም እሴቶች፣ የመንግሥት የሥራ ጊዜ አጠቃቀም፣ የግልጽነትና የተጠያቂነት ስታንዳርድ፣ የሥነ-ምግባር ኮድ እና ተቋማዊ ፕሮቶኮልን  ተግባራዊ እንዲሆኑ  ማድረግ፤
· የመንግሥት አገልግሎትና አስተዳደር ተቋማት ባስቀመጧቸው እሴቶች ላይ በአመራሩም ሆነ በሠራተኛው ዘንድ ተገቢው ግንዛቤ እንዲፈጠርና በውስጣቸው ሰርፀው የዕለት ተዕለት የሥራ መርህ እንዲሆኑ የሥልጠናና የግንዛቤ ማስጨበጫ መድረኮች ማዘጋጀትና ግንዛቤ መፍጠር፤
· የመንግሥት ሠራተኞች መልካም ስብዕና ግንባታ አፈፃፀም ያለበትን ደረጃ  ለፌደራል ሲቪል ሰርቪስ ኮሚሽን በወቅቱ ሪፖርት ማድረግ አለባቸው። ፡፡  
[bookmark: _Toc183086851][bookmark: _Toc183161762][bookmark: _Toc185564061]
[bookmark: _Toc233915345]6.3 የዞኖችና ከተማ አስተዳደሮች ሚና
· የዞኖች እና የከተማ አስተተዳደሮች መንግሥት ተቋማት በክልል ደረጃ የተዘጋጁትን የመንግሥት ሠራተኞች መልካም ስብዕና ግንባታ ማኑዋሎች  መሠረት አድርገው በሕግ በተሰጣቸው ተግባርና ኃላፊነት እንዲሁም ከተልዕኳቸው የመነጨ የራሳቸውን ተቋማዊ ፕሮቶኮል እና የሥነ-ምግባር ኮድ ማዘጋጀትና ተግባራዊ ማድረግ ይችላሉ።
[bookmark: _Toc185564062][bookmark: _Toc233915346] 6.3 የትምህርትና ሥልጠና ተቋማት
የትምህርትና ሥልጠና ተቋማት በቀጣይ የስትራቴጂ ትግበራ ወቅት የመንግስት ሠራተኞች የተገነባ መልካም ስብዕና እንዲኖራቸው እና በመንግስት መ/ቤቶች የተሻለ የአገልግሎት አሰጣጥ እንዲኖር ለሥራው አስፈላጊ የሆኑ በመንግስት ሠራተኞች መልካም ስብዕና ግንባታ ላይ ጥናት በማካሄድ፣የመልካም ስብዕና ግንባታ ትምህርትና ስልጠና በመስጠት፣ የመልካም ስብዕና ግንባታ ክበባትን በማቋቋም እና አፈጻጸሙን በአግባቡ በመከታተል ከፍተኛ አስተዋጽኦ እንደሚያበረክቱ ይጠበቃል።
[bookmark: _Toc185564063][bookmark: _Toc233915347]6.4 የሲቪል ማኅበረሰብ ድርጅቶች
የሲቪል ማኅበረሰብ ድርጅቶች በቀጣይ የስትራቴጂው ትግበራ ወቅት በየሞያ ማህበራቸው በመልካም ስብዕና ግንባታ ላይ ሰፋ ያለ የማንቂያ፣ የግንዛቤ ማስጨበጫ እና የአስተሳሰብ ማጎልበቻ መርሃግብራትን በመቅረጽ እና በመተግበር የመንግስት ሠራተኛው መልካም ስብዕናው የተገነባ እንዲሆን እና የተሻለ አገልግሎት በማቅረብና ተገልጋዮቹን የሚረካባቸው አቅምና ችሎታ እንዲኖሩት በማድረግ ከፍተኛ አስተዋጽኦ እንደሚያበረክቱ ይጠበቃል።

[bookmark: _Toc185564064][bookmark: _Toc233915348] 6.5 የሚዲያ አካላት
የተለያዩ የሚድያ አካላት በቀጣይ የስትራቴጂ ትግበራ ወቅት የመንግስት ሠራተኞች መልካም ስብዕና እንዲኖራቸው እና በመንግስት መ/ቤቶች የተሻለ የአገልግሎት አሰጣጥ እንዲኖር ለሥራው አስፈላጊ የሆነውን ሰፊ የግንዛቤ ማስጨበጫ ሥራ በመሥራት ከፍተኛ አስተዋጽኦ ያበረክታሉ ተብሎ ይጠበቃል። 

[bookmark: _Toc185564065][bookmark: _Toc233915349]6.6 የኃይማኖት ተቋማት 
የኃይማኖት ተቋማት በስተራቴጂው ትግበራ ወቅት በማህበረሰቡ ውስጥ በሚያከናወኑት የመልካም ስብዓና ግንባታ ሂደት የመንግስት ሠራተኞች እንደ አንድ የማህበረሰብ ክፍል መልካም ስብዕና እንዲኖራቸው በማድረግ ከፍተኛ አስተዋጽኦ እንደሚያደርጉ ይጠበቃል።

[bookmark: _Toc183086852][bookmark: _Toc183161763][bookmark: _Toc185564066][bookmark: _Toc233915350]  6.7 የመንግሥት መ/ቤቶች የብቃትና የሰው ሀብት አስተዳደር እና ሌሎች ክፍሎች ሚናና ኃላፊነት 
· የሥራ ትግባራ መዘርዝርንና አስፈላጊ ግብዓቶችን  በተገቢ እና በወቅቱ  በማሟላት፣  የተቋሙን  መመሪያዎች፣ መርሆዎችን፣ ደንቦችና  እሴቶችን  በመከተል መሥራት፤
· ለተቋሙ ሥራ በፕሮግራሙ እና በወቅቱ በመድረስ፣ አቅምን አሟጦ በመሥራት እና  የሥራ ኃላፊነትን በአግባቡ መወጣት ያስፈልጋል፤
· ለሥራ አግባብነት ያለው ሙያዊ አለባበስ በመልበስ ለሌሎች የሥራ ባልደረቦች አርአያ መሆን፤ 
· የተቋሙን ተግባርና ተልዕኮ በአግባቡ እንዲፈጸም በመጣር፣ መልካም ስነ-ምግባር እሴቶችን በማክበር እና የጥቅም ግጭቶችን ሊያስከትሉ የሚችሉ ጎጂ የሆኑ ተግባራትን መፍትሄ ማስጠትና እንዲሰጥ ማድረግ፤
· ሁሉንም የሥራ እቅድና ሪፖርቶች በወቅቱ መመሪያን ተከትሎ ማከናወን፤
· በመንግሥት ሠራተኛው ላይ የሚስተዋሉ የታወቁ ወይም የሚያስጠረጥሩ የማጭበርበር፣ የሀሰት መረጃ ማቅረብ  የህዝብ ገንዘብና ንብረት ለግል ጥቅም ማዋል ሲያጋጥም  ሪፖርት በማድረግ የዜግነት ኃላፊነትን መወጣት፤
· በሥራ ቦታ ለሚነሱ  ቅሬታዎችን  ተገቢውን ምላሽ መስጠት፤
· የመሥሪያ ቤቱ ሠራተኞች የተገልጋዩን ህብረተሰብ ስብዕና የሚነኩ ተግባራት በሚፈፅሙበት ጊዜ በመምከር ዕርምት እንዲወሰድ ማድረግ፤   
· ሠራተኛው በመንግሥት ተቋማት ውስጥ ከማንኛውም ፖለቲካ ተፅዕኖ ነፃ በመሆን ለማህበረሰቡ ግልጋሎት እንዲሰጥ በማድረግ፤ 
[bookmark: _Toc185564067][bookmark: _Toc233915351]6.8 የመንግሥት ሠራተኛው ሚና 
እንደ አጠቃላይ በመንግሥት ተቋማት ውስጥ የሚሰሩ ወይም የሚያገለግሉ ሠራተኞችና አመራሮች ከታች የሚጠበቁ ተግባራትን ታሳቢ በማድረግ ማገልገል ይኖርባቸዋል፡፡
· በአስተሳሰብ፣ በንግግር እና በድርጊት አርአያ ሆኖ መገኘት፤
· በመንግሥት ተቋም ማገልገል ሥራ ከማግኘት የዘለለ ሕዝብን ማገልገል ክብር መሆኑን መገንዘብ፤
· በመንግሥት ሥራ ውስጥ መመደብ ሀብት የማካበት ሥራ ሳይሆን ህብረተሰቡን ለማገልገል መሆኑን በተግባር ማሳየት፤
· የተቋሙን የሥራ ባህል፣ የሥነ-ምግባር መርሆዎችና እሴቶች፣  የመንግሥት የሥራ ጊዜ አጠቃቀም መረዳትና መፈጸም፤
· ከሕዝብና ከመንግሥት የሚገኘውን ገንዘብ በቀጥታ ለሚፈለገው ዓላማ እንዲውል ማድረግ፤
· ከአድሎአዊ አሠራርና ከሙስና በመራቅ ኃላፊነትን በታማኝነት መወጣት፤
· በውሳኔ አሰጣጥ ወቅት የፍትህ እና የገለልተኝነት ስሜት ማሳየት፤

[bookmark: _Toc146308990]ኃይለ-ስብዕና፡ አንድ ሰው በተፈጥሮ የተሰጠው እና በቃላት ሊገለፅ የማይችል አዋሃጅ ኃይል የሚፈልቅበት ትልቁ የአዕምሮ ክፍል ማለት ነው፡፡ 
[bookmark: _Toc146308991][bookmark: _Toc146669438][bookmark: _Toc146308992][bookmark: _Toc146308993][bookmark: _Toc146308994]ውቅረ-ኃይለ ስብዕና፡ አንድ ሰው ከሰዎች ጋር በሚኖረው የኑሮና የሥራ መስተጋብር ሂደት ውስጥ የሚገለፅ ተፈጥሯዊ ባህሪ ማለት ነው፡፡ በተጨማሪም እንደ መሰረታዊ የድርጅታዊ/ ተቋማዊ ባህል ማጣፈጫ ቅመማ-ቅመሞች የሚታይና ባህሪን የሚወስን/የሚያሳይ መመሪያ ወይም መሳሪያ ነው፡፡
“ስብዕና” ማለት በአንፃራዊነት ቋሚ የሆነ የስሜት፣ የሃሳብና የባህርይ ስብስብ ሲሆን የአንድ ግለሰብ ልዩ መገለጫ ነው፡፡
[bookmark: _Toc146308998][bookmark: _Toc146669440][bookmark: _Toc22642][bookmark: _Toc147133306][bookmark: _Toc147325443][bookmark: _Toc10053][bookmark: _Toc147131571][bookmark: _Toc29986][bookmark: _Toc22003][bookmark: _Toc146670348][bookmark: _Toc177382299][bookmark: _Toc177382384][bookmark: _Toc146308999][bookmark: _Toc146669441][bookmark: _Toc146309000][bookmark: _Toc146669442][bookmark: _Toc146309001][bookmark: _Toc146669443]“መልካም/ሰናይ-ምግባር” ማለት የሰዎችን መልካም ወይም መጥፎ፣ ትክክል ወይም ስህተት፣ ፍትሐዊ ወይም ኢ-ፍትሐዊ የሆኑ ባህርያትን ለይቶ ለማውጣት የሚረዳ መሣሪያ ሲሆን ቅቡልነት የሌላቸውን ባህርያት ለመቆጣጠር የሥነ-ልቦና ልጓም ሆኖ ያገለግላል፡፡
“መልካም ስብዕና” ማለት አንድ ሠራተኛ ከሰዎች ጋር በሚኖረው የኑሮና የሥራ መስተጋብር ሂደት ውስጥ የሚገለፅ ተፈጥሯዊው ባህርይ ማለት ነው፡፡
አገልግሎት አሰጣጥ፡ ማለት የሕብረተሰቡን ፍላጐት ለማሟላት ወይም ግዴታዎችን ለማስፈፀም በመንግሥት መሥሪያ ቤት የሚሰጥ ተግባር ነው፡፡
ሥነ-ምግባር፡ ማለት በእያንዳንዱ ተቋም ወይም ማህበረሰብ ውስጥ ስህተት የሆኑት ድርጊቶች ወይም ተግባሮች እንዳይፈጸሙ፣ ትክክል የሆኑት ደግሞ በቀና አስተሳሰብ እንዲፈጸሙ የሚያስችል ሚዛን ወይም ድርጊት ነው።
የሥነ-ምግባር መርሆ፡ ማለት በአንድ ተቋም ውስጥ ጥሩና መጥፎ ድርጊት፣ መደረግ ያለበትና የሌለበት ድርጊቶች የሚገለጽበት አጠቃላይ የአስተሳሰብ፣ የአመለካከት እና የተግባር አፈጻጸሞች የሚመሩበት ሥርዓት ነው፡፡  
የሥነ-ምግባር ዕሴቶች፡ ማለት የመንግሥት ሠራተኞች በዕለት ተዕለት የሥራ እንቅስቃሴያቸው ውስጥ የሚያከናውኑትን ተግባራት ትክክለኛነት ለማረጋገጥ የሚያስችሉ፣ መከተል የሚገባቸውን አመለካከት፣ አሠራር፣ ባሕርይና ተግባርን የሚያሳዩ ደረጃዎች ወይም መለኪያዎች ናቸው፡፡
አመለካከት፡ የአንድን ሰው አእምሮአዊ ዳኝነት መሰረት የሚያደርግ ሲሆን ይህም ከአወንታ እስከ አሉታ የምናስበውን ወይም የሚሰማንን ስሜት የሚገልፅ ነው፡፡ የአንድ ሰው አመለካከት አወንታዊ፣ አሉታዊ ወይም ገለልተኛ  ሊሆን ይችላል፡፡ ይህም አንድ ሰው ለአንድ ሰው ወይም ለአንድ ነገር መውደዱን፣ አለመውደዱን፣ ማክበሩን፣ መናቁን፣ መፀየፉን፣ ወዘተ ያሳያል፡
ባህርይ፡ አንድ ሰው ለአንድ ነገር ወይም ሁኔታ የሚሰጠው ምላሽ ነው፤ 
ጠባይ፡ ወደ ሞራላዊ ቁርጠኝነት እና ተግባር የሚያመራ ግለሰብ የያዘው የዋና እሴቶች ስብስብ ተብሎ ሊገለጽ የሚችል ሲሆን በመማር እና በልምድ ወይም በተሞክሮ ሊገነባ የሚችል ነው፡፡ 


[bookmark: _Toc183086855][bookmark: _Toc183161766][bookmark: _Toc185564069][bookmark: _Toc233915353]አባሪዎች 
አባሪ 1፡ የመልካም ስብዕና ችግሮችን ለመለየት የሚረዱ መረጃዎችን ለማሰባሰብ የተዘጋጀ መጠይቅ
ሀ. ለተቋሙ ሠራተኛ የቀረቡ ጥያቄዎች 
የሚከተሉትን ጥያቄዎች በመመለስ ስለራስዎ የግል ስብዕና ሁኔታ ይግለጹ፡፡ 
1. የተቋሙን የሥነ ምግባር ኮድ እና የሥራ ፕሮቶኮል ለይተው ያውቃሉ? 
· መልስዎ አዎን ከሆነ በምን ይገልጻሉ?  
· መልስዎ አይደለም ከሆነ ምክንያቱን ይግለጹ፡፡
2. በተቋሙ የተዘጋጀውን የአለባበስ ሥርዓት ተከትለው ሥራን ከመፈጸም አንጻር ራስዎን እንዴት ይገልጻሉ?
3. በሥራ ቦታ ሙያዊ ያልሆነ ወይም ሥነ-ምግባር የጎደለው ድርጊት ሲያጋጥም ምን ያደርጋሉ?
4. በሥራ ቦታ እርስዎ ከሌሎች ሠራተኞች የሚለዩበት ልዩ ባህርያት መገለጫዎች ምን ምን እንደሆኑ ይዘርዝሩ፡፡
5. ከእርስዎ ጋር የሚሠሩ ሠራተኞች ስለእርስዎና ስለሥራዎ እንዴት ይገልጻሉ?
6. የቅርብ የሥራ ኃላፊዎ ስለእርስዎና ሥራዎን የምፈጽሙበትን ሁኔታ አስመልክቶ እንዴት ይገልጻሉ?  
7. የተሰጠዎትን የሥራ ኃላፊነት እንዴት እንደምወጡ ወይም ባለዳዮችን እንዴት እንደምያስናግዱ በዝርዝር ይግለጹ፡፡ 
8. የተቋሙን ሠራተኞች በመልካም ስብዕና የታነጹ እንዲሆኑ መሟላት አለባቸው የምሉትን ቅድመ ሁኔታዎች ይዘርዝሩ፡፡
9. የተቋሙ ተገልጋዮች የሚፈልጉትን አገልግሎት በአግባቡ ለማግኘት ማሻሻል የሚገባቸው ቅድመ ሁኔታዎች ካሉ በዝርዝር ይግለጹ፡፡
ለ. ለተገልጋዮች የቀረቡ ጥያቄዎች
የሚከተሉትን ጥያቄዎች በመመለስ ስለተቋሙ ሠራተኞች የመልካም ስብዕና ሁኔታ ይግለጹ፡፡
1. ሠራተኞች የተቋሙን የሥነ ምግባር ኮድ እና የሥራ ፕሮቶኮል ለይተው በአግባቡ ሥራ ላይ ያውላሉ? 
·  መልስዎ አዎን ከሆነ የትኞቹን ሥራ ላይ እንደሚያውሉ ይግለጹ?  
·  መልስዎ አይጠቀሙም ከሆነ ምክንያቱን ይግለጹ፡፡
2. ሠራተኞች አግባብነት ያለውን የአለባበስ ሥርዓት ተከትለው ሥራቸውን ከመፈጸም አንጻር እንዴት ይገመግማሉ? ሃሳብዎን በዝርዝር ይግለጹ፡፡
3. እርስዎ አገልግሎት ለማግኘት በሄዱበት መሥሪያ ቤት ያጋጠመዎት ሙያዊ ያልሆነ ወይም ሥነ-ምግባር የጎደለው ድርጊት ካለ ይግለጹ፡፡ 
4. እርስዎ አገልግሎት ለማግኘት በሄዱበት መሥሪያ ቤት ከአቀራረብ፣ ከፍጥነት፣ ከፍትሃዊነት፣ ከሕጋዊነት እና ከመሳሰሉት አንጻር ከሚመለከተው ባለሙያ ወይም ኃላፊ የተደረገልዎ አገልግሎት አስመልክቶ በአሉታዊ ወይም አዎንታዊ የሚገለጽ ድርጊት በመለየት ይግለጹ፡፡ 
5. የተቋሙን ሠራተኞች በመልካም ስብዕና የታነጹ እንዲሆኑ መሟላት አለባቸው የምሉትን ቅድመ ሁኔታዎች ይዘርዝሩ፡፡
6. የተቋሙ ተገልጋዮች የሚፈልጉትን አገልግሎት በአግባቡ ለማግኘት ማሻሻል የሚገባቸው ቅድመ ሁኔታዎች ካሉ በዝርዝር ይግለጹ፡፡
7. ተቋሙ የተሰጠውን ኃላፊነት በአግብቡ ለመወጣት ከመልካም ስብዕና ጋር ተያይዞ ያሉ ክፍተቶችና ክፍተቶቹ የሚሞሉበትን የመፍትሔ ሃሳቦች የሚሏቸውን ነጥቦች ይዘርዝሩ፡፡



















አባሪ 2፡ የመልካም ስብዕና ችግሮችን ለመለየት የሚረዱ መረጃዎችን ለማሰባሰብ የተዘጋጀ ቃለመጠይቅ
1. የመሥሪያ ቤቱን ርዕይ፣ ተልዕኮ፣ ዕሴቶች፣ የሥነ ምግባር ኮዶችና የሥራ ፕሮቶኮል በትክክል ያውቃሉ? ከመተግበር ጋር ተያይዞ ያለዎትን ሃሳብ ቢያስረዱ፡፡
2. በመንግሥት ተቋማት ውስጥ ሠራተኞች በመልካም ስብዕና የታነጹ እንዲሆኑ መሟላት ያለባቸው ነገሮች ምንድናቸው? 
3. ሥራዎን ከመፈጸም አንጻር ያለዎትን ጠንካራና ደካማ ጎኖች ምን ምን ናቸው?
4. በተቋሙ አገልግሎት አሰጣጥ የደንበኞች እርካታን ለማወቅ ምን መደረግ አለበት ይላሉ?
5. የሥራ ኃላፊነትዎን በውጤታማነት እንዳይፈጽሙ የሚያደርጉ ችግሮች ምንድናቸው?  ችግሮቹን ለመፍታት ምን መደረግ አለበት ይላሉ?






















አባሪ 3፡ ለትኩረት ቡድኖች ውይይት የተዘጋጁ ጥያቄዎች
1. የመሥሪያ ቤቱን ርዕይ፣ ተልዕኮ፣ ዕሴቶች፣ የሥነ ምግባር ኮዶችና የሥራ ፕሮቶኮል በትክክል ያውቃሉ? ከመተግበር ጋር ተያይዞ ያለዎትን ሃሳብ ቢያስረዱ፡፡
2. በመንግሥት ተቋማት ውስጥ ሠራተኞች በመልካም ስብዕና የታነጹ እንዲሆኑ መሟላት ያለባቸው ነገሮች ምንድናቸው? 
3. ሥራዎን ከመፈጸም አንጻር ያለዎትን ጠንካራና ደካማ ጎኖች ምን ምን ናቸው?
4. በተቋሙ አገልግሎት አሰጣጥ የደንበኞች እርካታን ለማወቅ ምን መደረግ አለበት ይላሉ?
5. የሥራ ኃላፊነትዎን በውጤታማነት እንዳይፈጽሙ የሚያደርጉ ችግሮች ምንድናቸው?  ችግሮቹን ለመፍታት ምን መደረግ አለበት ይላሉ?
አባሪ 4፡ ሠራተኛ ራሱን የሚገመግምበት ዘዴ
እርስዎ በሚሠሩበት መሥሪያ ቤት ከሥራ ጋር በተያዘ እራስዎን ለማወቅ እንድረዳዎት ከዚህ በታች ያሉ መጠይቆችን በማንበብ መልስዎን ወደ ጎን ባለው ባዶ ቦታ ላይ  ያመልክቱ ()

